gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl lt es gl gl gl pt gl gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl pt gl pt en ca gl gl pt
Vieiros: Galiza Hoxe - PRISA denuncia o webmaster galego que deixa ver o fútbol gratis
Sábado, 01 de outubro de 2022
Xestionado por Vieiros e o Colexio de Xornalistas de Galicia
MEDO CORPORATIVO POLO ÉXITO DA TV P2P
Rojadirecta.com é un dos portais máis populares entre os sitios web elaborados dende Galiza. O seu creador non se deixa intimidar e segue a publicar ligazóns.
M. Vilas - 17:01 27/09/2007
Tags: denuncia deporte fútbol p2p Prisa Rojadirecta Sopcast
A imaxe do árbitro Colina é o logo da web
Á marxe das webs dos xornais e das institucións, Rojadirecta.com é un dos sitios máis populares entre os feitos no país. Agora mesmo está entre as 400 páxinas máis visitadas no Estado do 'ranking' Alexa. A razón de tal éxito é simple: publicar ligazóns a programas de P2P para ver en directo e gratis acontecementos deportivos, moitos deles de pago na televisión 'normal'.
Con todo, o éxito tróuselle serios problemas ao creador do sitio, un rapaz da comarca da Coruña. E é que Audiovisual Sport -firma do grupo PRISA que ten parte dos dereitos do fútbol español- presentou unha demanda penal contra el. A acusación, suposto delito contra a propiedade intelectual.
Tvmix cedeu fronte PRISA
O webmaster deféndese argumentando que “Rojadirecta só publica texto e enlaces externos a canles que non xestiona ela”. E é que a páxina limítase enlazar canles de televisión e dar os horarios dos partidos. Son os internatuas os que empregan aplicacións de p2p, como o popular Sopcast, para seguir os encontros.
Audiovisual Sport continúa co preito pois cunha demanda igual logrou que Tvmix.net, un portal similar a Rojadirecta, deixara de publicar os enlaces.
Non se deixa intimidar
Non é caso do webmaster galego. Nun comunicado adiantou a súa “intención de seguir ofrecendo a programación dos partidos da Liga española e da Copa do Rei”. Para el a demanda é unha simple “táctica intimidatoria”.
O éxito de webs como Rojadirecta mostra como está a mudar o multimillonario mercado dos dereitos do fútbol. Os clubs cada vez teñen máis difícil de vender eses dereitos para un estado determinado.
E é que os seareiros son quen de capturar a sinal da televisión nos seus computadores e compartila con todo o mundo nos programas de p2p tv. Polo de agora, a calidade da imaxe non é moi elevada, sobre todo nos eventos con pouca audiencia.
Como se di penalti en chinés?
Porén, a través de páxinas como Rojadirecta milleiros de internautas estanse a apuntar a moda do vídeo en directo, co que a calidade da imaxe aumenta proporcionalmente. O único problema é que nas redes p2p en directo a maioría das canles son do Extremo Oriente. É dicir, pódense ver gratis os partidos do Deportivo, pero os goles son cantados en chinés.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O soño de calquer seareiro: todo o fútbol gratis vía Sopcast
A axenda de retrasmisións de hoxe en Rojadirecta.com
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto